钦定古今图书集成/明伦汇编/闺媛典/第369卷 > 左文林妻孙氏
## 钦定古今图书集成/明伦汇编/闺媛典/第369卷 > 左文林妻孙氏

按《开封府志》：“孙氏，左文林妻。性贞淑，事翁姑以孝闻。
喜施予，门有槐荫，尝于树下设茶以饮行人，析薪汲
水，皆躬自劳苦。年七十三，忽语家人曰：‘吾往矣’。遂闭
目趺坐而逝。越三日，子左恩左惠犹冀复生，不忍遽
殓。邑令夜梦一妇曰：‘吾某人也，素行善，愿归净土，儿
軰咶咶守吾尸，未纳于木，公盍谕焉。令觉，走役询之’”，
良然。令谓：“真坐化者必垂鼻珠，宜审视。”覆言，鼻中果
悬珠三尺许。令嗟异良久，具礼致祭，远近观者如堵。